Geraltov

Geraltov je obec na Slovensku v okrese Prešov.

Polohopis 
Obec Geraltov leží na juhozápadnom výbežku Čergova. Poloha na pahorku predurčuje značnú nadmorskú výšku, ktorá dosahuje  Severným okrajom obce preteká Poddubinský jarok. Prístup do obce vedie cestou cez Mošurov, kde sa stretávajú komunikácie z Veľkého Šariša (cesta I/68 PrešovSabinov) a z Demjaty (cesta II/545 PrešovBardejov).

Dejiny 
Prvá písomná zmienka pochádza z roku 1339. Krátko po založení osady si obyvatelia vybudovali drevený kostol, ktorý bol koncom 18. storočia prevezený do Tročian v okrese Bardejov. Nový kamenný gréckokatolícky chrám stojí v obci od roku 1792 a vyniká jedinečným ikonostasom. Nápisy v chráme v cirkevnej slovančine boli zničené pri rekonštrukcii chrámu v 20. storočí. Pri obci bola postavená Kaplnka Panny Márie Lurdskej. 

Geraltov má dve miestne časti, a to Závadku a Žatkovce. Pôvodne išlo o tri samostatné dediny, no kvôli nepriaznivému demografickému vývoju došlo k ich zlúčeniu. 

Historické názvy
 Gerald - 1850 okres Bardejov
 Gerált - 1869 okres Raslavice
 Gerált - 1880 - 1900 okres Šiba
 Gellért - 1910 okres Sabinov
 Geralt - 1921 - 1930 okres Sabinov
 Geraltov - 1950 okres Sabinov 
 Geraltov 1961 - 1970 okres Prešov

Referencie

Iné projekty

Externé odkazy 
 
 Publikácia o obci

Zdroj 
 Oficiálne stránky obce

 
Obce okresu Prešov